internet vaartha 171 Views
సిడ్నీ: ఆస్ట్రేలియా మాజీ క్రికెటర్‌ జెఫ్‌ లాసన్‌ పై వెస్టిండీస్‌ ఆల్‌రౌండర్‌ మార్లోస్‌ శామ్యూల్స్‌ పరువు నష్టం దావా వేశాడు. వెస్టిండీస్‌ జట్టు టి20 వరల్డ్‌ కప్‌ గెలిచిన అనంతరం ఏప్రిల్‌ 4న బిగ్‌ స్పోర్ట్స్‌ బ్రేక్‌ పోస్ట్‌ రేడియో కార్యక్రమంలో లాసన్‌ మాట్లాడుతూ వెస్టిండీస్‌ లోని మాఫియా వ్యక్తులతో శామ్యూల్స్‌కు సంబంధాలున్నాయి. అతడి వెనుక ఎవరున్నారో మీకు తెలియదు, ప్రపంచంలోని హత్యల రాజధానిగా పేరు పొందిన వాటిలో ఒకటైన జమైకాలోని కింగ్‌స్టన్‌ నుంచి అతడు వచ్చాడు. అక్కడి హంతక ముఠాలతో అతడికి సంబంధాలున్నాయని ఆరోపణలు చేశాడు. దీనికి సంబంధించిన శామ్యూల్స్‌, లాసన్‌ వ్యాఖ్యలు తనను అవమానించేలా ఉన్నాయని పేర్కొంటూ పరువు నష్టం దావా వేశాడు. లాసన్‌ కామెంట్స్‌ న్యాయవిరుద్దంగా ఉండటమే కాకుండా తన వ్యక్తిత్వాన్ని దెబ్బతీసేలా ఉన్నాయని ఆ పిటిషన్‌లో పేర్కొన్నాడు. జర్నలిస్టు జేమ్స్‌ మాథహి పేరు కూడా ఈ దావాలో చేర్చడం విశేషం.విండీస్‌ టి20 వరల్డ్‌ కప్‌ గెలుచుకోవడంలో శామ్యూల్స్‌ పాత్ర ప్రధానమైన దన్న సంగతి తెలిసిందే.